ประจำเดือนมาวันที่ 12-18เมษา รอบประจำเดือนปกติ35 วัน แต่วันที่ 24เมษา มีเลือดออกเล็กน้อยไม่เท่ารอบที่ประจำเดือนมารอบแรก ถึงวันนี้26 เมษายังมีอยู่ ไม่มีอาการอะไรเลย และตั้งแต่ประจำเดือนรอบแรกมาไม่ได้มีเพศสัมพันธ์ แบบนี้ผิดปกติไหมคะ :ก่อนมีเลือดออก ออกกำลังกาย เช้า-เย็น กินสมุนไพรดีท็อก วิตามินC
สวัสดีค่ะ เลือดประจำเดือนปกติควรมาเป็นรอบเดือนห่าง 22-35 วันจากรอบก่อน ถ้าเลือดออกมาถี่กว่า 22 วันนับจากรอบก่อน อาจไม่ใช่เลือดประจำเดือนแต่เป็นเลือดที่ออกผิดปกติจากสาเหตุต่างๆ เช่น ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การได้รับยาที่มีส่วนผสมของฮอร์โมนเพศเข้าไป เป็นต้นในเบื้องต้นควรงดการใช้ยาหรืออาหารเสริมทุกชนิดที่ไม่จำเป็น สมุนไพรที่ไม่ทราบส่วนประกอบแน่ชัดควรงด วิตามินซีอาจจะกินได้ และสังเกตอาการ ถ้ายังมีเลือดออกมาผิดปกติต่อเนื่อง ควรไปพบแพทย์เพื่อหาสาเหตุที่แน่ชัดต่อไป